আতিকুল ইসলামের বড় ভাই তাফাজ্জাল ইসলাম আওয়ামী লীগ নেতৃত্বাধীন সরকারের গত মেয়াদে প্রধান বিচারপতি ছিলেন। আতিকুল ইসলামের আরেক বড় ভাই লেফটেন্যান্ট জেনারেল (অব.) মঈনুল ইসলাম বর্ডার গার্ডের সাবেক মহাপরিচালক। সরকারের গত মেয়াদের শুরুতে আলোচিত পিলখানা হত্যাকাণ্ডের পরপরই সেনা কর্মকর্তা মঈনুল ইসলাম বিডিআরের মহাপরিচালকের দায়িত্ব গ্রহণ করেন। তাঁর সময়েই বিডিআর বিজিবি নামে পুনর্গঠিত হয়। তিনি সর্বশেষ সশস্ত্র বাহিনী বিভাগের প্রিন্সিপাল স্টাফ অফিসারের দায়িত্ব পালন করেন।